30.01.2007 18:50   "Mitte mingil juhul ei saa rääkida sellest, et trend on vägivaldsuse tõusus," rääkis Aeg Aktuaalse kaamera vahendusel. "Organiseeritud kuritegevus üritab pigem oma tegevust legaliseerida, paigutades oma raha legaalsesse ärisse ehk pesta raha ära."    Politseijuht ütles, et keskkriminaalpolitsei saab organiseeritud kuritegevuse ohjeldamisega hästi hakkama. Mullu viidi lõpule 48 kriminaalmenetlust.    Eelmise aasta politseistatistika näitab, et võrreldes varasemate aastatega pandi  kuritegusid toime veidi vähem.    Kõige suurema osa ehk 65% moodustavad varavastased kuriteod. 9% on liiklusalased ja isikuvastased kuriteod.    Uuringud on näidanud tendentsi, et kui riigil läheb majanduslikult hästi, siis väheneb ka kuritegevus.    Kõige rohkem pannakse kuritegusid toime Tallinnas ja Tallinna ümbruses ning Ida-Virumaal. Harjumaal registreeriti 10 000 elaniku kohta 492 kuritegu ja Ida-Virumaal 329 kuritegu. Kõige turvalisem on Saare- ja Hiiumaal. Samas näitas  politsei statistika ka seda, et kuritegevus on hakanud levima Lõuna- ja Lääne Eesti poole.